Բերմուդյան դոլար

Բերմուդյան դոլար, Բերմուդյան բրիտանական անդրծովյան տարածքի պաշտոնական արժույթն է 1970 թվականի փետրվարից։ Բերմուդյան դոլարը հավասար է 100 ցենտի։ Բերմուդյան դոլարը ներմուծվել է Բերմուդյան ֆունտին փոխարինելու համար․ 1 Բերմուդյան ֆունտ = 2,40 Բերմուդյան դոլարի։

Պատմություն 

1970 թվականի փետրվարի 6-ին Բերմուդյան Արժույթի Վարչակազմը ներմուծել է 1, 5, 10, 25 և 50 ցենտ անվանական արժեքներով մետաղադրամներ։ Իր ստեղծման օրվանից 1 ցենտանոց մետաղադրամը հատվել է կարմիր բրոնզից, այնուհետև 1986 թվականից դրա կազմը փոխարինվել է պղնձապատ ցինկով։ Իսկ անցումային 2008 թվականին այս մեկ ցենտանոց մետաղադրամի նոր տեսակը փոխվել է մագնիսական պողպատի, որը նույնպես պատված է եղել պղնձով։ Այդ ժամանակ մնացած բոլոր ցենտները հատվել են մելքիորից։ 1983 թվականին 1 և 5 դոլար անվանական արժեքով մետաղադրամները թողարկվել են ոսկեգույն նիկելի արույրով։ Այդ ժամանակ դոլարի այդ անվանական արժեքները պահանջարկ չեն ունեցել, ուստի 5 դոլարանոց մետաղադրամը 1990 թվականի հունվարի 1-ին ի վերջո հանվել է շրջանառությունից։

1988 թվականի արտադրության 1 դոլար արժողությամբ մետաղադրամի նոր տեսակը հատվել է զգալիորեն ավելի բարակ և թեթև, քան 1983 թվականի իր նախորդը։ 50 ցենտ անվանական արժեքով մետաղադրամների թողարկումը նույնպես դադարեցվել է մեծ չափերի պատճառով, և դրանց քաշը շատ ավելի մեծ է եղել, քան նոր տեսակի դոլարային մետաղադրամները։ 1990 թվականի մայիսի 1-ից դրանք հանվել են շրջանառությունից։

Բոլոր «հնացած» թղթադրամները շրջանառությունից հանվել են 2014 թվականի հունվարի 1-ին։

Բերմուդյան կղզիների մետաղադրամների բոլոր անվանական արժեքներում դիմերեսին Մեծ Բրիտանիայի թագուհի Եղիսաբեթ II-ի տարբեր տեսակի դիմանկարների պատկերն է, իսկ դարձերեսին՝ թերակղզու կենդանական ու բուսական աշխարհը։

Բերմուդյան կղզիները նաև պարբերաբար թողարկում է հուշադրամներ։ Աշխարհի դրամագետների շրջանում ամենամեծ պահանջարկ ունեն «Բերմուդյան եռանկյունիները», որոնք հատվում են տարբեր անվանական արժեքներով և մետաղներով, բայց բացառապես եռանկյունների տեսքով։

2008 թվականին հայտարարվեց, որ թղթադրամների դիզայնը կփոխվի՝ ի պատիվ Բերմուդյան կղզիների 400-ամյակի տոնակատարության, ինչը դոլարի ներդրումից ի վեր դիզայնի առաջին փոփոխությունն էր ։

Ծանոթագրություններ

Արտաքին հղումներ 
 
 
 
 
 
 
 

 Bermuda Monetary Authority
 Essential facts about the Bermuda dollar (geared toward overseas visitors)